Et 200 meter langt fragtskib, Hakata Queen, der sejler under Panamas flag, har siden natten til fredag været stødt på grund syd for Læsø. Det oplyser vagtholdslederen ved Forsvarets Operationscenter. Skibet, der ifølge Maritime Danmark sejler med sojabønner, var på ved fra San Lorenzo i Argentina til Gdansk i Polen, da det af endnu ukendte årsager stødte på grund, hvor det lørdag formiddag stadig ligger. Fredag kiggede Forsvarets skib Mette Miljø til det grundstødte fragtskib for at forsikre, at der ikke var sket noget udslip i forbindelse med grundstødningen.

Referat:
Skibet ligger på anden dag på grund omkring 12 sømil fra Hals.